cyanic-selkie/wikianc huggingface dataset:
Kerry King
Kerry King on tunnettu ateistina, muun muassa dokumentissa Metal: Headbanger's Journey hän kommentoi: "Tykkään käydä kristinuskon kimppuun, koska se on pahimman sortin aivopesua, joka kuitenkin on täysin sallittu USA:ssa, ja luultavasti myös muualla maailmassa."
Vapaa-ajallaan King kasvattaa käärmeitä.
Marianne Hoepfner
Marianne Hoepfner (s. 7. huhtikuuta 1944 Bourg-en-Bresse) on uransa päättänyt ranskalainen ralliautoilija.
Ura
Hoepfner osallistui urallaan 16 rallin MM-sarjan kilpailuun, joissa ei kuitenkaan kertaakaan yltänyt palkintosijoille. Yleiskilpailun kymmenen nopeimman joukossa hän oli urallaan kolmesti. Hänen parhaat sijoituksensa tulivat kuitenkin 1970-luvun puolivälissä, jolloin ei vielä kilpailtu kuljettajien maailmanmestaruuksista.
Parhaat sijoituksensa Hoepfner ajoi kuitenkin Marokon rallissa vuosina 1975 ja 1976, jolloin hän sijoittui Peugeot 504:lla yleiskilpailun 7. sijalle.
EM-tasolla Hoepfner osallistui vuosina 1972–1982 13 ralliin, joista voitti vuoden 1973 Rallye Féminin Paris - Saint-Raphaël -kilpailun.
Hoepfner osallistui myös kolmeen MM-ralliin kartanlukijana. Vuoden 1976 hän ja Georges Houel kilpailivat Akropolis-rallissa ja vuosina 1981 ja 1982 hän toimi Monte Carlon rallissa silloisen miesystävänsä Jean-Louis Trintignantin kartanlukijana. Hoepfner ja Trintignant avioituivat vuonna 2000. Vuosina 1968 ja 1969 Marianne ja veljensä Jean-Paul Hoepfner kilpailivat kahdesti Ranskan kansallisessa rallisarjassa kilpailijaparina.
Vuonna 1975 Hoepfner, Christine Dacremont ja Michele Mouton ajoivat luokkavoittoon Le Mansin 24 tunnin ajossa. He voittivat 2.0-litraisten prototyyppien luokan autolla, jossa runkona oli Moynet LM75 ja moottorina ROC-Simca 2.0L I4.
Ulvilan murhamysteeri
Elokuva esitettiin ensimmäisen kerran Sodankylän elokuvajuhlilla 13. kesäkuuta 2014. Myöhemmin syyskuussa elokuva nähtiin Rakkautta ja anarkiaa -festivaaleilla ja elokuvan ensi-ilta elokuvateattereissa oli 3. lokakuuta 2014. Elokuva esitettiin televisiossa Yle TV1:llä 16. maaliskuuta 2015, ja se keräsi keskimäärin 505 000 katsojaa.
Taustaa
Jukka S. Lahti kuoli kotonaan henkirikoksen uhrina joulukuun ensimmäisenä yönä 2006. Neljän lapsen äiti Anneli Auer soitti hätäkeskukseen, minkä aikana surmaaja viimeisteli teon. Auerin ja hänen lastensa kertomusten perusteella poliisi alkoi etsiä ikkunasta sisään tullutta tummiin pukeutunutta mieshenkilöä henkirikoksesta epäiltynä. Kolme vuotta myöhemmin vuonna 2009 poliisi pidätti teosta epäiltynä uhrin vaimon, Anneli Auerin.
Elokuvan ohjaaja Pekka Lehto kertoo kiinnostuneensa Auerin tapauksesta vuonna 2009, kun poliisi alkoi epäillä tätä tekijäksi. Elokuvan tekemisestä tiedotettiin keväällä 2011, kun henkirikosta käsiteltiin ensimmäisen kerran Vaasan hovioikeudessa. Elokuvaa kuvattiin kolme vuotta ja sitä leikattiin vuosi.
Dokumentti ei ota kantaa siihen, onko Auer syyllinen miehensä murhaan. Elokuva käsittelee tapauksen tutkintaa ja siihen liittyviä oikeusprosesseja. Elokuvassa esiintyvät muun muassa tapauksen kolme tutkinnanjohtajaa. Lehto on vihjannut elokuvan mahdollisesta jatko-osasta.
Tollin kaltaiset reseptorit
Tollin kaltaiset reseptorit eli TLR:t tai Toll:in kaltaiset reseptorit ovat ryhmä reseptoreita, joita on kaikissa selkärankaisten ja selkärangattomien luontaista immuniteettia ylläpitävissä soluissa, kuten makrofageissa ja neutrofiileissä. TLR:t ovat osa luontaista immuniteettia, joka suojaa eliöitä automaattisesti eri taudinaiheuttajilta eli patogeeneiltä. TLR:t eivät siis ole osa hankinnaista immuniteettia, jossa immuniteetin tulee ensin kehittyä jotakin patogeeniä kohtaan ennen kuin eliö voi tehokkaasti puolustautua sitä vastaan. TLR:t kuuluvat laajempaan malleja tunnistavien reseptorien (PRR:ien) ryhmään. Nämä "mallit" ovat tiettyjä kohtia aineissa, jotka patogeenit ovat tuottaneet. Näitä aineita sanotaan PAMP-molekyyleiksi tai TLR:ien ligandeiksi. Nämä aineet kuuluvat usein patogeenien perusrakenteeseen, jotta patogeenit eivät voi helposti piilottaa näitä rakenteita TLR:iltä tai muilta PPR:iltä. Jotkin TLR:t sitovat luontaisesti myös eliön solujen vaurioitumisessa vapautuvia aineita, kuten lämpöshokkiproteiineja. Selkärankaisissa TLR:t ovat lähes yksinomaan vain osa immuunipuolustusta, mutta monissa selkärangattomissa ne osallistuvat myös yksilönkehitykseen.
Ihmisissä on 10 eri tyyppistä TLR:ää, jotka on numeroitu yhdestä 10:neen (TLR1–10). Monissa muissa selkärankaisissa on osin samat TLR:t kuin ihmisissä, mutta joissakin lajeissa niitä on vähemmän ja joissakin enemmän. Selkärankaisista on tunnistettu yhteensä ainakin 28 TRL:ää vuoteen 2018 mennessä. Selkärangattomissa niitä taas on lajista riippuen jopa satoja.
On myös kehitetty lääkkeitä, jotka sitoutuvat TLR:iin agonisteina tai antagonisteina. Esimerkiksi imikimodi on TLR7-agonisti, joka toimii siten muun muassa syylälääkkeenä.
Rakenne ja luokittelu
pienoiskuva|Ihmisen TLR4-[[homodimeerin osittainen kolmiulotteinen rakenne. Harmaa: solukalvo. Siniset viivat: α-kierteiden likimääräinen esitys. Yläosa: LRR-domeeni (PDB: 3FXI). Alaosa: TIR-domeeni (PDB: 2J67).]] TLR:t ovat kaksoislipidikalvon läpäiseviä tyypin I proteiineja (ne läpäisevät kalvon yhdellä α-kierteellä). Niissä on tämän lisäksi 2 muuta proteiinidomeenia, jotka ovat yleensä leusiinirikkaan toistojakson eli LRR-proteiinimotiivin sisältävä domeeni ja Toll-interleukiini 1- eli Toll/IL-1-reseptoridomeeni (TIR-domeeni).
Aminohapposekvenssien samankaltaisuuden perusteella selkärankaisten vuoteen 2018 mennessä tunnistetut 28 TLR:ää jaetaan kuuteen alaperheeseen. TLR1-alaperheeseen kuuluvat ainakin TLR1/2/6/10/14/15/16/18/24/25/27/28. TLR3-perheeseen kuuluu vain TLR3, TLR4-perheeseen vain TLR4 ja TLR5-perheeseen vain TLR5. TLR7-perheeseen kuuluvat TLR7/8/9. TLR11-perheeseen kuuluvat TLR11/12/13/19/20/21/22/23/26.
Signaalin välitys
TIR-domeeni saa aikaan reseptorisignaalin LRR-domeenin sitoessa TLR:n aktivoivan ligandin. Tällöin TLR muodostaa parin toisen samanlaisen tai erilaisen TLR:n kanssa tuottaen siis vastaavasti homo- tai heterodimeerin. Dimeerin TIR-domeeneihin sitoutuu sitten lähes kaikkien TLR:ien kohdalla myeloidinen erilaistumistekijä 88 eli MyD88. Poikkeuksena on kuitenkin muun muassa nisäkkäiden TLR3 tai TLR4, joihin kiinnittyy TRIF. Nisäkkäiden TLR4 tosin vaatii tähän adaptoriproteiinin. MyD88- ja TRIF-välitteiset reitit johtavat eri proteiinien välityksellä lopulta geeniekspression muutoksiin. Mikäli TLR:t liittyvät immuunipuolustukseen, tämä voi johtaa esimerkiksi interleukiini 1:n, kemokiinien, muiden sytokiinien tai tuumorinekroositekijä alfan (TNF-α) vapautumiseen solusta. Nämä edistävät paikallista tulehdusta muun muassa kerryttämällä tulehduskohtaan kudosnestettä ja valkosoluja.
Ihmisten TL-reseptorit
Ihmisistä on tunnistettu kymmenen TLR:ää ainakin vuoteen 2020 mennessä. Nämä ovat alla olevassa taulukossa. TLR10 tosin on viimeisin ihmisistä löydetty TLR ja se löydettiin jo vuonna 2001. TLR:t tunnistavat tiettyjen taudinaiheuttajien eli patogeenien läsnäolon ihmisessä sitoutumalla niiden rakenteeseen kuuluviin tai muuten niiden läsnäoloon liittyviin aineisiin, joita sanotaan PAMP-molekyyleiksi ( eli "patogeeniassosioituneet molekyylirakenteet"). Nämä aineet ovat TLR:ien ligandeja. Osa TLR:istä on solukalvoilla, joissa ne tunnistavat ulkoisia patogeenejä. Osa taas on solujen sisällä fagolysosomeissa eli endolysosomeissa (nämä kalvorakkulat kuuluvat endosomeihin). Solujen sisäiset TRL:t tunnistavat lähinnä patogeenien DNA:ta tai RNA:ta. Ihmisten monosyyteissä ja B-imusoluissa on lähes kaikkia eri tyyppisiä TLR:iä. Niitä on rajatummin myös muun muassa syöttösoluissa, epiteelin soluissa (esimerkiksi suoliston sisäpinnan soluissa) ja joissakin dendriittisoluissa. Ihmisissä ilmenee yhden nukleotidin polymorfiaa eli perinnöllistä vaihtelua TLR:ien välillä, joka liittyy TLR:stä riippuen lähinnä alttiuteen sairastua joihinkin infektioihin tai tulehduksellisiin sairauksiin.
Selkärankaiset
Vuoteen 2018 mennessä selkärankaisista on löydetty ainakin 28 eri TLR-tyyppiä. Nisäkkäistä niitä on löydetty 13. Nämä on numeroitu yhdestä 13:een (TLR1–13). Esimerkiksi hiirissä on nämä kaikki paitsi TLR10, josta niillä on vain toimimaton valegeeni. Eri linnuista TRL:iä on tunnistettu 10 (TLR1–7, TLR15, TLR16 ja TLR21), matelijoista 7 (TLR2–7 ja TLR13), sammakkoeläimistä 14 (TLR1–9, TLR12–13, TLR14 ja TLR21–22), varsinaisista luukaloista 20 (TLR1–5, TLR7–9, TLR13–14, TLR18–23 ja TLR25–28), rustokaloista 6 (TLR2–3, TLR6, TLR9, TLR14 ja TLR22) ja ympyräsuisista 6 (TLR3, TLR5, TLR7–8, TLR14 ja TLR24).
Kaikissa selkärankaisissa TLR:t osallistuvat tiettävästi pelkästään luontaisen immuniteetin ylläpitoon. Poikkeuksena ovat sammakkoeläimet, joissa TRL:t ilmeisesti osallistuvat yksilönkehitykseen.
Selkärangattomat
Selkärangattomissa eliöissä TLR:ien määrä vaihtelee yhdestä satoihin. Esimerkiksi eleganssimadossa TLR:iä on vain yksi. Strongylocentrotus purpuratus -merisiilissä TLR:iä koodaavia geenejä taas on löydetty 222. Toisin kuin selkärankaisissa, selkärangattomissa ei ole suoranaista hankinnaista immuniteettia, vaikka osa niistä voikin muun muassa muokata luontaisen immuniteetin vastetta aikaisimpiin patogeenialtistuksiin perustuen tai siirtää epigeneettisesti ympäristön muovaamaa immuunivastetta sukupolvelta toiselle. Siksi TLR-pohjaiset luontaisen immuniteetin järjestelmät ovat kehittyneempiä useimmissa selkärangattomissa kuin selkärankaisissa. Monissa selkärangattomissa TLR:t osallistuvat myös yksilönkehitykseen.
Historia
Charles A. Janeway esitti ensimmäisenä teorian TLR-tyyppisten reseptorien olemassaolosta vuonna 1989. Bruno Lemaitre, Jules Hoffmann ja kollegat tunnistivat vuonna 1996 ensimmäisen TLR:n. He löysivät sen banaanikärpäsestä ja nimesivät sen "Toll-reseptoriksi", josta myös nimi TLR eli "Tollin kaltaiset reseptorit" tulee. He huomasivat Toll-reseptorin olevan osa kärpästen luontaista immuniteettia, sillä sen toimintaa heikentävät mutaatiot tekivät kärpäsistä alttiita tartunnoille. "Toll" taas vakiintui vuonna 1985 nimeksi tuolloin vielä ominaisuuksiltaan osin tuntemattomalle reseptoria koodaavalle mutanttigeenille, kun Christiane Nüsslein-Volhard esitti saksaksi hämmästyneen lausahduksen "Das war ja toll!" ("Olipas outoa!") geeniä kantavia mutanttikärpäsiä tutkiessaan.
Lääketieteen Nobel-palkinto annettiin vuonna 2011 Jules Hoffmannille ja Bruce Beutlerille heidän työstään TLR:ien parissa. Beutler sai palkinnon, sillä vuonna 1998 hän ja kollegat kloonasivat eräästä tunnetusta bakteeritartunnoille alttiista koehiirikannasta tartuntaherkkyyden aiheuttavan TLR4:n virheellisen geenin.
Satusuomalainen
Satusuomalainen oli vuonna 2006 järjestetty Yleisradion kilpailuohjelma jossa katsojat saivat valita äänestämällä kaikkien aikojen kuvitteellisen suomalaisen hahmon.
Äänestäminen tapahtui joko soittamalla tai tekstiviestein. Ensin katsojat äänestivät 49 annetusta ehdokkaasta (omaa, listalta puuttuvaa ehdokastakin sai äänestää) kahdeksan hahmoa jatkoon. Toisella kierroksella näistä kahdeksasta hahmosta valittiin neljä eniten ääniä saanutta 24. elokuuta, 2006 järjestettyyn finaaliin, jonka aikana annettujen äänien perusteella valittiin Satusuomalainen. Finaalissa eniten ääniä sai Rölli.
Toinen kierros
Toiselle kierrokselle valittiin kahdeksan hahmoa.
Kunta-alan ammattiliitto KTV
Kunta-alan ammattiliitto KTV oli vuosina 1931–2005 toiminut suomalainen kunnissa työskentelevien ammattiliitto. Vuoden 2006 alussa KTV fuusioitui Valtion ja erityispalvelujen ammattiliiton (VAL) ja Valtion yhteisjärjestön (VTY) kanssa muodostaen Julkisten ja hyvinvointialojen liiton (JHL). KTV oli lakkautettaessa Suomen suurin ammattiliitto, johon kuului yli 200 000 jäsentä.
Satusuomalainen
Finaali
Finaali esitettiin suorana Yle TV1-kanavalla Aleksanterin teatterissa. Yhteensä äänestyskierroksen ja finaalin aikana annettiin 43 450 ääntä.
Kunta-alan ammattiliitto KTV
Järjestö perustettiin vuonna 1931 Helsingissä nimellä Suomen kunnantyöntekijäin liitto (SKL). Vuonna 1958 nimeksi vaihdettiin Kunnallisten työntekijäin ja viranhaltijain liitto (KTV) ja vuonna 1991 Kunta-alan ammattiliitto KTV. KTV kuului Suomen Ammattiyhdistysten Keskusliittoon vuosina 1931–1962 ja Suomen Ammattiliittojen Keskusjärjestöön 1969–2005. KTV:n jäsenlehti oli vuosina 1956–2005 ilmestynyt Kunta ja Me. Liittofuusion yhteydessä lehti yhdistyi uuteen Motiivi-nimiseen julkaisuun.
Sosialidemokraattien sisäinen riitely vaikutti myös KTV:ssä vuodesta 1957 alkaen. Liiton puheenjohtaja Heinonen luettiin aluksi maltillisiin skogilaisiin, mutta hän siirtyi pian SDP:n enemmistön linjalle. KTV:n skogilaiset toimitsijat erotettiin tai erosivat. Vuonna 1962 KTV erosi SAK:sta ja SAK perusti rinnakkaisjärjestöksi Kunnallis- ja sairaala-alojen työntekijäin liiton (KSL), johon siirtyi noin tuhat KTV:n skogilaista jäsentä. KTV teki läheistä yhteistyötä sosialidemokraattien SAJ:n kanssa, mutta se ei liittynyt keskusjärjestöön pyrkiessään säilyttämään oman yhtenäisyytensä. Järjestelyllä kansandemokraatit saatiin jäämään KTV:hen. KSL yhdistyi takaisin KTV:hen vuonna 1971, ja liitto sai tuhansia uusia jäseniä.
Liiton jäsenmäärä kasvoi nopeasti 1970-luvulla ja vuonna 1979 KTV:hen kuului 142 000 jäsentä. Vuosikymmenen puolivälissä KTV sai nopeasti 20 000 uutta jäsentä, kun perhepäivähoitajat järjestäytyivät liittoon. Vuonna 1982 KTV:stä tuli Suomen suurin ammattiliitto, kun 12 000 työläistä edustanut Mielenterveys- ja kehitysvamma-alan liitto yhdistyi järjestöön.
Vuoden 1962 liittokokouksen osanottajista 186 edusti SDP:tä, 89 SKDL:ää ja 45 TPSL:ää. 1970-luvulla KTV:n päättävissä elimissä oli 70 prosenttia sosialidemokraatteja ja 30 prosenttia kansandemokraatteja. Viidesosa kansandemokraateista edusti SKP:n oppositiota eli taistolaisia.
Tuottokorko
Tuottokorko on korko, joka maksetaan perusteettomasti hallussa pidetylle pääomalle siihen asti, kunnes pääoma on palautettu tai sille on alkanut kertyä viivästyskorkoa. Kyse voi olla esimerkiksi edunpalautuksesta tai siitä, että sopimus on purettu, jolloin kauppasopimuksissa myyjä yleensä joutuu palauttamaan saamansa kauppahinnan tai sen osan.
Tuottokoron määränä on suomalaisessa oikeuskäytännössä pidetty esimerkiksi korkolain 3 §:n 2 momentissa tarkoitettua viitekorkoa, josta on puolestaan säädetty korkolain 12 §:ssä.
Täss on Rauli, moi!
Täss on Rauli, moi! (LXCD 624) on Rauli Somerjoen kokoelmalevy vuodelta 1999. Kappaleet ovat kahdella CD-levyllä.
Aasi
thumb|300px|Aasi Devonissa, Englannissa. thumb|300px|Aasin pää thumb|300px|Miniature Mediterranean- aaseja, eli miniaaseja, jotka ovat levinneet maailmalle Välimeren maista.
Aasi eli kesyaasi (Equus asinus asinus tai lajiksi tulkittuna Equus asinus) on kavioeläinten lahkoon kuuluva koti- ja lemmikkieläin. Sen luonnonvarainen kantamuoto on afrikanvilliaasi (Equus asinus / E. africanus), jonka muita alalajeja ovat nubianvilliaasi, somalianvilliaasi ja 300-luvulla sukupuuttoon kuollut atlasvilliaasi. Samaan hevoseläinten heimoon kuuluvat myös hevonen, seeprat ja aasianvilliaasi. Aasialaiset villiaasit eivät mainittavasti ole vaikuttaneet kesyaasin historiaan. Ruumiinrakenteeltaan aasi muistuttaa hevosta, mutta eroaa siitä selvästi pitkien korviensa vuoksi.
Villiaasi yleisesti
Villiaasi on aroeläin, se tarvitsee säännöllisesti vettä, vaikka tuleekin toimeen niukalla ravinnolla. Aasit kestävät niin kylmiä lumimyrskyjä kuin kuumia hiekkamyrskyjäkin. Niiden ainoa vihollinen on ihminen. Maatalouden takia aasit ovat joutuneet ahtaammalle. Myös sudet tappavat yksin joutuneita aaseja.
Pääsiäiskokko
thumb|right|200px|Pääsiäiskokko on näyttävä näky illan hämärässä.
Aasi
Villiaasi yleisesti
Aasi on yleensä harmaanruskea ja sen selässä kulkee tumma viiva, josta hartioiden kohdalla lähtee tumma poikkiraita, aasinristi. Sama väritys tunnetaan hevosilla nimellä hiirakko. Monen muunkin värisiä aaseja kuitenkin tunnetaan aina mustasta kirjavaan ja vitivalkoiseen. Aasin maha ja jalkojen sisäsivut ovat vaaleat ja sen yönsilmät ovat pienet, jos niitä on lainkaan, ja pehmeät. Aasin harja on karhea, lyhyt ja pysty. Häntä on ylhäältä kalju ja hännän päässä on pitkäjouhinen tupsu.
Pääsiäiskokko
Pääsiäiskokko on pääsiäisenä, yleensä pääsiäislauantaina tai sitä seuraavana yönä poltettava rovio. Tapa esiintyy Suomessa lähinnä Pohjanmaalla. Aiemmin uskottiin, että juuri tuona päivänä, jolloin Jeesus oli kuolleena, Jumalan suojeleva vaikutus oli pienimmillään, ja kokkoja poltettiin noitien ja pahojen henkien karkottamiseksi. Uskomus oli, että mitä enemmän kokosta nousi savua ja kipinöitä, sen parempi. Noidat ja muut pahat henget eivät päässeet savun ja kipinäsateen läpi ihmisiä vahingoittamaan.
Aasi
Villiaasi yleisesti
Aasit elävät oriin johtamissa 10–20 eläimen laumoissa. Luonteeltaan ne ovat melko arkoja ja kaihtavat ihmisasutusta. Aasitamma kantaa kauemmin kuin hevonen, 12–13 kuukautta ja synnyttää yleensä vain yhden varsan. Aasitamma varsoo yleensä kahden vuoden välein. Varsa on heti syntyessään täysin kehittynyt ja pystyy tunnin ikäisenä seuraamaan jo emäänsä. Varsat kasvavat nopeasti ja ovat jo kaksivuotisina täysikasvuisia. Nuoret aasit eivät välttämättä ole emistään riippuvaisia, mutta seuraavat emojaan vielä pitkään. Aasin maitoa pidetään energiapitoisena ja kalliina herkkuna, kylpihän siinä itse Kleopatrakin. Kaksivuotiaina orivarsat ajetaan pois laumasta, ja ne muodostavat omia laumojaan keräämällä tammoja. Tammat kerääntyvät terveen ja hyvinvoivan oriin ympärille, nuoret oriit saavat vain harvoja tammoja ja muodostavatkin omia ryhmiään.
Afrikkalainen villiaasi
Afrikanvilliaasi on hoikkarakenteinen 115–140 senttiä korkea aasi. Väri vaihtelee tuhkan harmaasta punakeltaiseen ja vatsapuoli on vaaleampi. Selässä kulkee tumma juova, joka muodostaa hartioiden yli menevän raidan kanssa aasinristin. Jaloissa aasilla on usein poikkiraitoja (seeprajuovia) kuten monilla muillakin alkuroduilla, esimerkiksi przewalskinhevosella. Harja on harva ja lyhyt ja korvat ovat pitkät, ja usein päistään mustat. Hännässä on pitkä huisku.
Pääsiäiskokko
Vuodesta 1983 lähtien myös Helsingin Seurasaaressa on joka vuosi pääsiäislauantaina sytytetty kaksi kokkoa. Tilaisuuden järjestää Helsingin Keskipohjalaiset ry.
Aasi
Afrikkalainen villiaasi
Afrikkalaiset villiaasit muodostavat pieniä, 10–15 eläimen perhekuntia, joiden sosiaaliset siteet eivät näytä olevan yhtä vahvat kuin aasialaisilla serkuilla. Afrikkalaiset villiaasit ovat erittäin arkoja ja aina valmiina lähtemään pakoon. Ne elävät aavikoilla, joissa syövät aroheinää tai piikkisiä pensaskasveja, joista saavat myös paljon vettä, joten ne pystyvät olemaan pitkiäkin aikoja juomatta.
Kesyaasi
thumb|300px|Katalonialainen aasi thumb|300px|Köyhissä maissa, kuten tässä Afganistanissa, aasi on jokapäiväinen kulkuväline. Useimmiten aasi kantaa nöyrästi painavankin ratsastajan.
Kesyaasi on kaikkein vanhimpia kotieläimiä, se kesytettiin 4000 eaa. Pohjois-Afrikassa. Eteläisissä maissa aasi oli tärkein kotieläin ja kantojuhta, ja on paikoin edelleenkin. Kesyaasin tehtäviin on kuulunut kuormien vetäminen tai kantaminen.
Eurooppalaiset muodot poikkeavat melko lailla eteläisistä aaseista. Egyptiläinen aasi on sopusuhtainen, temperamenttinen ja poikkeuksellisen voimakas, joka ei jää paljoa suorituksissa jälkeen edes hevosesta. Aasit soveltuvat myös ratsuiksi, ne kulkevat verkkaisesti ja laukkaavat pehmeästi. Monet lajit osaavat myös luonnostaan tasakäynnin. Aasirotuja on monen kokoisia, Kreikassa ja Espanjassa on pieniä aaseja. Kookkain aasirotu on jalostettu Etelä-Ranskassa: Poitoun aasien oriiden säkäkorkeus on yli 150 senttiä. Tavallinen työaasi on keskikokoinen, lihaksikas, kestävä ja vähään tyytyvä. Kesyissä aaseissa on perin vähän luonnonvaraisten sukulaisten hurjuutta ja rohkeutta, tosin sen ajoittainen jääräpäisyys viittaa alkuperäiseen luonteenpiirteeseen. Aistit ovat yhtä hyvin kehittyneet kuin villinkin aasin.
Looking After A Donkey -kirjan (Whittet Books 1988) kirjoittaja Dorothy Morris kiteyttää aasin perusluonteen kirjansa johdannossa näin: ''Aasi on paljon turvallisempi pienille lapsille kuin poni. Aasin vaistoihin kuuluu seisoa paikallaan; jos lapsi menee aasin taakse ja lyö aasia takajalkaan, aasi jähmettyy paikalleen ja katsoo kuka tökkii sitä, mutta poni ottaa jalat alleen ja juoksee karkuun. Tämä myös ehkäisee aasia loukkaantumasta jos se jää jalastaan kiinni esimerkiksi rautalankaan tai sotkeutuu rikkinäiseen aitaan.''
Aaseilla on hyvä muisti, ja ne muistavat reitit, joita ovat joskus kulkeneet. Sananlaskujen antama kuva tyhmästä otuksesta on väärä, aaseilla on hyvä oppimiskyky ja itsepäisyyttä voidaan pitää todisteena omasta tahdosta. Monet aasit ovat lähtöisin alueilta, joilla on maanjäristyksiä ja aasit tunnustelevat jaloillaan tukevaa jalansijaa. Siksi monet aasit eivät mielellään mene kuljetuskärryyn, jonka lastaussilta joustaa.
Aasit voivat elää vanhoiksi, jopa silloin kun ne joutuvat tekemään ankaraa työtä. Tiedetään aaseja, jotka ovat eläneet 40–50-vuotiaiksi ja pysyneet loppuun saakka työkykyisinä.
Aaseja kasvatetaan ja käytetään paikoitellen (kuten Italiassa) myös lihantuotantoon. Myös niiden maitoa käytetään ravinnoksi.
Aiemmin kesyjä aaseja pääsi välillä karkuun ja villiintymään. Villejä aasilaumoja on tavattu eräillä saarilla, mm. Sardiniassa ja Etelä-Amerikassa. Tällaiset ihmisen hoidosta vapautuneet yksilöt omaksuvat nopeasti villien kantamuotojensa tavat. Oriit alkavat kerätä laumoja, ovat valppaita ja varovaisia eivätkä enää antaudu ihmisen orjuuteen.
Käyttötarkoitus
Aasia voi myös hyödyntää ratsuna, sillä jotkut aasit kasvavat noin 150 cm:n korkuiseksi. Aasilla on kuitenkin pystyistä lavoistaan johtuen lyhyt ja töksähtävä askellus. Aaseja myös lypsetään ja kasvatetaan lihantuotantoon.
Eric Gryba
Eric Gryba (s. 14. huhtikuuta 1988) on kanadalainen ammattilaisuransa lopettanut jääkiekkoilija. Gryba varattiin Ottawaan kolmannella kierroksella vuoden 2006 NHL:n varaustilaisuudessa.
Ura
31. maaliskuuta 2010 Ottawa Senators teki kaksivuotisen tulokassopimuksen Gryban kanssa. 16. helmikuuta 2013 Gryba teki NHL-debyyttinsä vierasottelussa Toronto Maple Leafsia vastaan.
Uransa ensimmäisen pisteen Gryba sai syöttäessään maalin 19. helmikuuta 2013 New York Islandersia vastaan. Ensimmäisen NHL-maalinsa Gryba teki 23. maaliskuuta 2013 Tampa Bay Lightningia vastaan.
2. toukokuuta 2013 ensimmäisessä pudotuspeliottelussaan Montreal Canadiensia vastaan pelannut Gryba taklasi kyseenalaisesti avojäällä Lars Elleriä tämän vastaanottaessa Raphael Diazin antamaa syöttöä. Taklauksen seurauksena Eller kaatui jäähän ja jäi siihen makaamaan. Hänet jouduttiin viemään jäältä pois paareilla. Gryba sai myöhemmin taklauksestaan kahden ottelun pelikiellon.
26. kesäkuuta 2014 Gryba teki Ottawan kanssa kahden vuoden jatkosopimuksen, jonka arvo oli 2,5 miljoonaa dollaria.
27. kesäkuuta 2015 Gryba siirtyi vaihtokaupassa Senatorsista Edmonton Oilersiin.
Nitad / When the Innocent Die
Nitad / When the Innocent Die on ruotsalaisen melodisen death metallin yhtyeen Arch Enemyn single, joka julkaistiin 12. kesäkuuta 2014 levymerkillä Decibel.
Erik Beijar
Erik Edvin Beijar (12. toukokuuta 1921 Vaasa – 8. marraskuuta 1993 Vaasa) oli suomalainen jalkapalloilija.
Beijar edusti Suomea jalkapalloilijana Helsingin 1952 olympialaisissa. Kaikkiaan hän pelasi 36 A-maaottelua vuosina 1939–1953. Suomen mestaruuden hän voitti Vasa IFK:n riveissä vuosina 1944 ja 1946.
Pelaajauransa jälkeen Beijar toimi jalkapallotuomarina. Hän oli kansainvälinen tuomari vuodesta 1961 alkaen. Beijar tuomitsi yhteensä neljä A-maaottelua, useita nuorten maaotteluita sekä yhden UEFA Cupin ja Cup-voittajien cupin ottelun.
Kylkiluunkohottajalihas
Kylkiluunkohottajalihakset kuuluvat sisäänhengityslihaksiin. Ne kulkevat rintanikamien poikkihaarakkeista kaudaalisesti seuraavan nikaman kohdalla olevaan kylkiluuhun ja sen kraniaalireunaan. Supistuessaan kylkiluunkohottajalihakset nostavat kylkiluita, jolloin rintaontelon tilavuus kasvaa ja sisäänhengitys voi tapahtua.
Pajunkissa
Pajunkissa on pajun pehmeä kukinto, joka aukeaa varhain keväällä ennen lehtien tuloa. Suomessa pajunkissojen puhkeaminen lumien sulaessa on kevään merkki. Monet asettelevat keväisin keräämiään pajun oksia maljakkoon koristeeksi.
Pajunkissa kristinuskossa
Suomalaisessa kristillisessä perinteessä pajunkissat liitetään pääsiäisen palmusunnuntaihin. Raamatun evankeliumien mukaan Jeesuksen eteen asetettiin palmunlehviä hänen ratsastaessaan aasilla Jerusalemiin. Suomen ilmastossa lehtipuista vain pajun oksa on pääsiäisen aikaan "elävä", ja pajunkissoja on pidetty lehvien vastineena.
Adam Polášek
Adam Polášek (s. 12. heinäkuuta 1991 Ostrava, Tšekkoslovakia) on tšekkiläinen jääkiekkopuolustaja.
Seuraura
Polášek on HC Vítkovicen kasvatti. Hän voitti kauden 2005–2006 päätteeksi Tšekin B-nuorten sarjan mestaruuden. Kaudella 2008–2009 Polášek voitti maan A-nuorten sarja Extraliga juniorůn pudotuspelien puolustajien piste- ja syöttöpörssin yhdeksällä syöttöpisteellään. Hän voitti kauden päätteeksi sarjan mestaruuden. QMJHL-joukkue Prince Edward Island Rocket varasi Polášekin 19. pelaajana CHL:n varaustilaisuudessa 2009. Hän siirtyi joukkueeseen kaudeksi 2009–2010, jolloin Polášek oli Rocketsin tehokkain puolustaja tehoilla 13+28=41. Hänet valittiin kauden päätteeksi sekä QMJHL:n että koko CHL:n tulokkaiden tähdistökentälliseen.
Vancouver Canucks varasi Polášekin viidennellä kierroksella 145. pelaajana NHL:n varaustilaisuudessa 2010. Kaudella 2010–2011 hän toimi Rocketin varakapteenina. Huhtikuussa 2011 Polášek teki kolmivuotisen tulokassopimuksen Canucksin kanssa. Hän pelasi kauden 2011–2012 kokonaan AHL-joukkue Chicago Wolvesin vahvuudessa. Polášekin tulokaskausi toi 46 runkosarjaottelussa tehot 1+8=9. Kaudesta 2012–2013 hän pelasi yli puolet ECHL-joukkue Kalamazoo Wingsin vahvuudessa.
Kaudella 2013–2014 Polášek jäi entistä pienempään rooliin Canucksin uudessa farmijoukkueessa, Utica Cometsissa, jossa hän pelasi alkukaudella kaksi ottelua. Polášek pelasi suurimman osan alkukaudestaan Wingsissa, kunnes joulukuussa 2013 Canucks asetti hänet ehdottomalle siirtolistalle, josta lopulta mikään toinen NHL-seura ei napannut Polášekia. Hänen sopimuksensa ostettiin ulos ja Polásek siirtyi vuoden 2014 vaihteessa loppukauden sopimuksella kotimaahansa Extraliga-joukkue HC Sparta Prahaan. Hän teki siellä 16 runkosarjaottelussa tehot 2+4=6 ja kymmenessä playoff-ottelussa tehot 2+2=4. Polášekin kausi päättyi pronssiin. Toukokuussa 2014 hän teki Spartan kanssa kaksivuotisen jatkosopimuksen.
Kaudella 2014–2015 Polášek voitti koko Extraligan puolustajien piste- ja syöttöpörssin sekä jakoi puolustajien maalipörssin voiton kolmen muun pelaajan kanssa tehoilla 10+26=36. Pudotuspeleissä hän jakoi Sparta Prahan sisäisen tehotilaston voiton kuuden muun pelaajan kanssa lukemalla +3. Polásek valittiin kauden päätteeksi liigan parhaaksi puolustajaksi. Kaudella 2015–2016 hän jakoi tehoilla 9+13=22 Extraligan puolustajien pistepörssin yhdeksännen sijan neljän muun pelaajan kanssa. Polášek voitti myös liigan pudotuspelien puolustajien piste- ja syöttöpörssin tehoilla 3+9=12. Hän voitti kauden päätteeksi hopeaa.
Polášek siirtyi kaudeksi 2016–2017 KHL-joukkue Sibir Novosibirskiin. Hän oli tehoilla 6+22=28 joukkueen paras syöttäjä, tehokkain puolustaja ja jakoi sisäisen pistepörssin kolmannen sijan Konstantin Okulovin kanssa. Polášek sijoittui liigan puolustajien pistepörssissä kymmenenneksi. Hänet valittiin 28. elokuuta 2016 KHL:n viikon puolustajaksi. Kesken kauden 2017–2018, lokakuussa 2017 Sibir kauppasi Polášekin HK Sotšiin. Kaudeksi 2018–2019 hän siirtyi jatkamaan KHL-uraansa vuoden mittaisella sopimuksella Neftehimik Nižnekamskin riveihin. Polášek oli joukkueen tehokkain puolustaja ja neljänneksi paras pistemies tehoilla 7+19=26.
Kaudeksi 2019–2020 Polášek palasi kotimaahansa ja HC Sparta Prahan Extraliga-joukkueeseen vuoden mittaisella sopimuksella, joka sisältää option ulkomaille siirtymisestä. Hän nousi joukkueen varakapteeniksi. Tammikuussa 2020 Polášek käytti ulkomaanoptionsa ja siirtyi loppukauden kattavalla sopimuksella SM-liigajoukkue Tapparaan. Syyskuussa hän palasi alustavasti lokakuun loppuun asti kestävällä sopimuksella pelaamaan Extraligaa kasvattajaseuraansa HC Vítkoviceen. Marraskuussa Polášekin sopimusta jatkettiin 5. joulukuuta asti. Lyhyen sopimuksensa päätyttyä hän palasi loppukauden 2020–2021 kattavalla sopimuksella Sparta Prahaan. Maaliskuussa 2021 Polášek teki seuran kanssa kaksivuotisen jatkosopimuksen.
Maajoukkueura
Polášek valittiin Tšekin joukkueeseen Pyeongchangin olympiakisoihin 2018. Yhteensä hän on pelannut 52 A-maaottelua tehopistein 4+12=16. Polášek teki A-maajoukkuedebyyttinsä 6. marraskuuta 2014 Karjala-turnauksen toisessa ottelussa Helsingin Hartwall Arenalla Ruotsia vastaan. Hänet merkittiin heti Tšekin ykköspuolustajapariin Petr Zámorskýn viereen. Ensimmäisen A-maajoukkuemaalinsa Polášek teki Euro Hockey Tourin ensimmäisessä kaksoismaaottelussa 17. huhtikuuta 2015 Uumajassa Ruotsia vastaan.
Kleobulos
Kleobulos opiskeli filosofiaa Egyptissä. Hänen kerrotaan jälleenrakennuttaneen Danaoksen rakennuttaman Athene Lindian temppelin.
Adam Polášek
Maajoukkueura
Polášek pelasi myös alle 18-vuotiaiden MM-kilpailuissa vuonna 2009. Hän oli tehoilla 2+3=5 Tšekin paras syöttäjä, tehokkain puolustaja ja toiseksi paras pistemies Antonín Honejsekin jälkeen. Polášek voitti myös joukkueen sisäisen tehotilaston lukemalla +1. Hänet valittiin sekä Ruotsia vastaan pelatun avausottelun että sijoitusottelun päätteeksi Tšekin ottelun parhaaksi pelaajaksi. Yhteensä Polášek on pelannut kahdeksan nuorten ja 27 poikien maaottelua.
Kleobulos
Hänellä oli tapana sepittää runomuotoisia lauluja, sanontoja ja arvoituksia, niitä kertyi yli 3000 riviä. Hänellä oli tytär nimeltä Kleobulina, joka sepitti arvoituksia heksametrimuodossa. Niiden sanottiin olevan yhtä hyviä kuin hänen isänsä kirjoittamien arvoitusten.
Joitakin hänen sanontojaan olivat:
Kleobulos kuoli noin 70-vuotiaana.
Periandros
thumb|160px|Periandros Periandros (,, n. 627–583 eaa.) oli Korintin toinen tyranni antiikin Kreikassa 600-luvulla eaa. Hän oli ensimmäisen tyrannin, Kypseloksen, poika. Hänet lasketaan yleensä Kreikan seitsemän viisaan joukkoon.
Periandros seurasi isäänsä valtaistuimelle vuonna 627 eaa. Hän kunnostutti Korintin sataman ja rakennutti rampin Korintin kannakselle, niin että laivat voitiin vetää kannaksen yli, ilman että niiden tarvitsi kiertää koko Peloponnesoksen niemimaan ympäri. Tämä ramppi, diolkos, tuotti niin hyvät tulot, että Periandros saattoi lakkauttaa verot Korintista.
Periandros olisi myöhemmin halunnut sovitella Lykofronin kanssa, mutta Lykofron kieltäytyi palaamasta, ennen kuin hänen isänsä luopuisi vallasta. Korfun asukkaat kuitenkin tappoivat Lykofronin estääkseen Periandrosta saapumasta.
Lemony Snicketin surkeiden sattumusten sarja
Lemony Snicketin surkeiden sattumusten sarja (Lemony Snicket’s A Series of Unfortunate Events) on vuonna 2004 ensi-iltansa saanut Brad Silberlingin ohjaama elokuva. Elokuva perustuu kirjailija Lemony Snicketin Surkeiden sattumusten sarja -kirjasarjan kolmeen ensimmäiseen osaan.
Rotumääritelmä
Rotumääritelmä kertoo mahdollisimman tarkasti, millainen tietyn eläinrodun edustajan tulisi olla. Rotumääritelmässä annetaan usein yksityiskohtainen ulkonäön kuvaus. Muita rotumääritelmissä määriteltyjä ominaisuuksia ovat muiden muassa luonne ja liikkeet.
Rotumääritelmiä on laadittu ihmisen jalostamille eläimille: näitä ovat esimerkiksi kanat (ja muut tuotantoeläinlajit), koirat (ja muut lemmikkieläinlajit) sekä hevoset (ja muut veto- ja kantojuhtina käytettävät lajit).
Lemony Snicketin surkeiden sattumusten sarja
Juoni
Lemony Snicketin surkeiden sattumusten sarja valmistelee alusta lähtien katsojiaan synkkyyteen ja kurjaan tarinaan. Elokuva kertoo Baudelairen perheen kolmen orvoksi jäävän sisaruksen seikkailuista ja vastoinkäymisistä synkässä ja surullisessa maailmassa. Suuri tulipalo vie perheeltä kodin sekä lasten isän ja äidin. Orvoiksi jääneet Sunny, Klaus ja Violet sijoitetaan hullun ja ahneen (ja surkean) hahmon, kreivi Olafin (Jim Carrey), hoiviin. Hänellä on mielessään vain lasten suuren perinnön saaminen itselleen.
Rotumääritelmä
Eläinten kasvatuksessa sekä kasvattajien että näyttelyiden ulkomuototuomarien tulisi tavoitella rotumääritelmän ihannetta. Lopullisena tavoitteena on, että kaikki saman rodun yksilöt kaikkialla maailmassa näyttäisivät ihanteelliselta rotunsa edustajalta ja käyttäytyisivät rotuihanteen mukaan.
Lemony Snicketin surkeiden sattumusten sarja
Juoni
Kreivi Olaf ei kaihda mitään keinoja jättiomaisuuden saamiseksi, ja murhaa useita ihmisiä tämä tavoite mielessään. Viranomaiset eivät kuuntele ollenkaan lasten tarinaa, vaan sijoittavat heidät aina vain uusiin perheisiin Olafin saalistettavaksi. Samalla matkataan vaarallisesta seikkailusta toiseen.
Rotumääritelmä
Sisältö
Rotumääritelmässä kuvataan rodun ihanneyksilö ja luetellaan sellaisia ominaisuuksia eli niin kutsuttuja virheitä, joita rodun edustajalla ei pitäisi olla. Jos eläimellä on niin sanottu "hylkäävä virhe", sitä ei hyväksytä rodun rekisteriin tai kantakirjaan. Yleensä se tarkoittaa myös sitä, ettei myöskään koiran jälkeläistä hyväksytä roturekisteriin. Hylkäävät virheet liittyvät usein eläimen ruumiilliseen tai henkiseen terveyteen (esimerkiksi luonnevirheet, epämuodostumat), mutta usein myös puhtaasti ulkonäöllisiin piirteisiin, kuten väriin. Rotumääritelmässä voidaan mainita myös "vältettäviä" virheitä, joiden perusteella eläintä ei torjuta roturekisteristä, mutta jotka laskevat eläimen jalostusarvoa.
Lemony Snicketin surkeiden sattumusten sarja
Palkinnot
Elokuva sai Oscar-palkinnon parhaasta maskeerauksesta. Se oli Oscar-ehdokkaana myös lavastuksesta, puvustuksesta ja musiikista.
Toivo Suonpää
Toivo Suonpää (16. heinäkuuta 1889 Jokioinen – 21. lokakuuta 1941) oli suomalainen näyttelijä.
Jope Ruonansuu ja Porsaanperän pikkujoulut
Jope Ruonansuu ja Porsaanperän pikkujoulut on Jope Ruonansuun 23. studioalbumi, joka julkaistiin 29. marraskuuta 2013. Albumi sisältää tuttuja joululauluja ja imitaatioita, ja kokonaisuuteen kuulijan johdattelee joulupukki, jota esittää Seppo Ruonansuu. Albumin on tuottanut Kuja Salmi.
Albumi ylsi Suomen virallisen listan sijalle 31.
Hajjah
Hajjah on kaupunki Jemenissä Jemenin ylängöllä. Se on myös Hajjahin maakunnan hallinnollinen keskus. Vuonna 2004 kaupungin asukasluku oli 53 887.
Maantiede
thumb|vasen|Hajjahin linna. Hajjah sijaitsee Jemenin ylängöllä maan pääkaupunki Sanaan luoteispuolella ja al-Mahwitin pohjoispuolella. Hajjahin pohjoispuolella sijaitsee historiallinen Shaharan kylä. Hajjah on myös Hajjahin maakunnan hallinnollinen keskus.
Historia
Zaidilaisuuden ohella Hajjah tunnettiin myös pahamaineisesta vankilastaan. Vankilaan päätyivät monet imaamien vastustajat. Vankeihin lukeutui esimerkiksi epäonnistuneen vuoden 1948 vallankumouksen osanottajia. Muuten Hajjah oli pitkään hyvin syrjässä muusta Jemenistä. Ensimmäinen päällystetty tie kaupunkiin saapui vasta 1980-luvulla, mutta siitä lähtien kaupungin kehitys on ollut nopeampaa.
Väestö
Hajjahin asukasluku vuonna 2004 oli 53 887. Kaupungin asukkaat ovat enimmäkseen zaidilaisia muslimeja.
Orgship
Orgship on brittiläisen Solar Questin vuonna 1994 ilmestynyt esikoisalbumi. Albumin tyylilaji on ambient.
Kolmella levyn kappaleella kuullaan myös Kirsty Hawkshaw'n laulua.
Albumin kappale "Save the Whale" julkaistiin singlenä yhteisprojektina The Arcin ja Avalonin kanssa.
Jane Espenson
thumb|240px|Jane Espenson vuonna 2006. Jane Espenson on yhdysvaltalainen, Hugo-palkinnon voittanut televisiokäsikirjoittaja ja sarjakuvakirjailija. Hänet tunnetaan kenties parhaiten Buffy, vampyyrintappaja -televisiosarjan käsikirjoittajana ja tuottajana. Hän oli mukana Buffyssa viiden vuoden ajan 1998–2003. Espenson on myös käsikirjoittanut jaksoja televisiosarjaan Taisteluplaneetta Galactica (2006–2009) ja Olipa kerran (2011–)
Buffy
Espenson liittyi Buffy, vampyyrintappaja -sarjan käsikirjoittajiin kolmannella tuotantokaudella vuonna 1998. Ensimmäinen hänen kirjoittamansa jakso oli huumoripainotteinen ”Makeaa mahan täydeltä”. Hän tulikin tutuksi juuri humorististen jaksojen kuten ”Peikkomaan poika” ja ”Sekaantuminen”  kirjoittajana. Buffyn seitsemännen kauden jaksosta ”Pahan pauloissa” Espenson ja Drew Goddard voittivat Hugo-palkinnon. Yhteensä Espenson kirjoitti tai oli mukana kirjoittamassa 23 jaksoa. Hänen viimeinen jaksonsa oli Buffyn seitsemännen ja viimeisen kauden toiseksi viimeinen jakso ”Päiväsi ovat luetut”. Hän on myös lupautunut käsikirjoittamaan Buffyn tarinaa jatkavaa, vuonna 2007 alkanutta Buffy the Vampire Slayer Season Eight -sarjakuvaa. Espensonin suosikkihahmoja ovat nörtti Andrew ja vampyyri Spike.
Muut työt
Espenson on Buffy–töidensä lisäksi toiminut muissa Joss Whedonin televisiosarjoissa Firefly ja Angel, joihin molempiin hän on kirjoittanut muutamia jaksoja. Hän on lisäksi työskennellyt pikaisesti muun muassa sarjoissa O.C., Gilmoren tytöt ja Taisteluplaneetta Galactica. Hän käsikirjoitti jakson ”Kultainen kruunu” televisiosarjaan Game of Thrones vuonna 2011.
Jääkiekon Elitserien-kausi 1991–1992
Jääkiekon Elitserien-kausi 1991–1992 oli Ruotsin Elitserienin 17. kausi. Sarjaan osallistui 12 joukkuetta, ja sen voitti Malmö IF. Runkosarjan voittaja oli Färjestads BK ja runkosarjan pistepörssin voitti Håkan Loob. Sarjasta putosi Södertälje SK ja sarjaan nousi Rögle BK.
Sarjassa pelattiin 12 joukkueen kesken 22 ottelun alkusarja, josta kymmenen parasta jatkoi jatkosarjaan. Alkusarjan kaksi viimeistä joutuivat pelaamaan Allsvenskaniin paikastaan Eliterienissä.
Tavanomainen sodankäynti
Tavanomainen sodankäynti on sodankäynnin muoto, jota käydään avoimesti valtioiden välillä käyttäen tavanomaisia aseita ja taistelutaktiikkaa. Tavanomaisessa sodankäynnissä ei määritelmällisesti käytetä joukkotuhoaseita.
The World Is Yours (kappale)
The World Is Yours on ruotsalaisen melodisen death metallin yhtyeen Arch Enemyn single, joka julkaistiin 14. heinäkuuta 2017 levymerkillä Century Media Records.
Pornaisten terveysasema
Pornaisten terveysasema on uusimaalaisen Pornaisten kunnan keskustaajamassa eli Kirveskoskella toimiva julkisen palvelun terveysasema. Sen palvelut on vuodesta 2019 lähtien tuottanut kuuden kunnan yhteinen Keski-Uudenmaan sote-kuntayhtymä (Keusote) ja vuodesta 2023 lähtien Keski-Uudenmaan hyvinvointialue. Terveysaseman yhteydessä toimii HUSLABin toteuttama Pornaisten terveysaseman laboratorio.
Pornaisten terveysasema palvelee normaalisti maanantaista keskiviikkoon kello 8-16 ja torstaina ja perjantaina kello 8-13. Kiirevastaanotto arkisin kello 8-16. Terveysaseman ollessa suljettuna kiireellisestä hoitoa tarjotaan öisin kello 20-08 Porvoon sairaalan yhteispäivystyksessä (Sairaalantie 1, Porvoo). Lisäksi kiireellistä hoitoa tarjoaa ympärivuorokautisesti Hyvinkään sairaalan päivystys (eli Hyvinkään Akuutti, osoitteessa Sairaalakatu 1, Hyvinkää). Pornaisten puurunkoinen terveysasemarakennus on valmistunut vuonna 1987.
Supersäieteoria
Supersäieteoria eli supersymmetrinen säieteoria on 1980-luvulla syntynyt teoria. Se on yritys selittää luonnon alkeishiukkaset ja perusvuorovaikutukset yhdellä fysikaalisella teorialla. Supersäieteoria mallintaa alkeishiukkaset pienenpienten supersymmetristen säikeiden värähtelyinä (yhden säikeen pituus on 10-35 metrin luokkaa). Tämän teorian mukaan värähdykset tapahtuisivat useassa eri ulottuvuudessa. Supersäieteorian eri muunnelmat ovat eräitä ehdokkaita fyysikoiden etsiessä kaikki fysikaaliset ilmiöt selittävää niin sanottua kaiken teoriaa, mutta ne ovat saaneet osakseen myös laajaa arvostelua, eniten sen vuoksi, ettei niiden antamia tuloksia kyetä testaamaan kokeellisesti.
Supersäieteoriassa esitellään myös uudenlainen hiukkanen, painovoimaa välittävä gravitoni. Supersäieteoria ottaa huomioon paljon muitakin hiukkasia, siksi sitä pidetään hyvänä ehdokkaana kaiken teoriaksi.
Tätä teoriaa tukevat tutkijat toivovat, että supersäieteoriasta löytyisi vastaus pimeään energiaan ja aineeseen. Kuitenkaan mitään ilmiöitä, jotka johtuisivat supersäieteoriasta, ei ole voitu kokeellisestikaan todistaa.
Nato
Pohjois-Atlantin puolustusliitto (, lyh. NATO;, lyh. OTAN; myös Pohjois-Atlantin liitto ) eli Nato on poliittinen ja sotilaallinen liittoutuma, jossa on yhteensä 31 eurooppalaista ja pohjoisamerikkalaista jäsenmaata. Nato perustettiin 4. huhtikuuta 1949 Washington DC:ssä, Yhdysvalloissa allekirjoitetun Pohjois-Atlantin sopimuksen myötä, joka on Naton peruskirja ja josta järjestö on saanut nimensä. Nato perustettiin Neuvostoliiton länsimaille aiheuttaman uhan takia. Liiton vastapainoksi Neuvostoliitto perusti Varsovan liiton.
Naton päämaja sijaitsee Brysselissä, Belgiassa. Naton Euroopan-joukkojen päämaja SHARP puolestaan sijaitsee Casteaussa, lähellä Monsia, Belgiassa.
Natolla on rauhankumppanuusohjelma, joka on tarkoitettu luottamuksen luomiseksi ja yhteistyön kasvattamiseksi Naton ja siihen kuulumattomien maiden välillä. Natolla on myös Membership Action Plan -ohjelma liittoumista aikoville maille, joka on aloitettu huhtikuussa 1999. Major non-NATO ally (MNNA) on erityisasema, jonka Yhdysvallat voi myöntää Naton ulkopuolisille läheisille liittolaismailleen.
Toiminta
Naton ”kova ydin” on määritelty Naton 5. artiklassa, jossa osallistujat sitoutuvat siihen, että ”hyökkäys jotain jäsenmaata vastaan, Euroopassa tai Pohjois-Amerikassa, tulkitaan hyökkäykseksi kaikkia jäsenmaita vastaan. Jos tällainen hyökkäys tapahtuu, jokainen jäsenmaa saa Yhdistyneiden kansakuntien peruskirjan 51. artiklan sallimin oikeuksin puolustautua yksikseen tai liitossa, ja sen on puolustettava hyökkäyksen kohteeksi joutunutta maata omakohtaisesti ja muiden jäsenmaiden kanssa, kukin maa itse parhaiksi katsomillaan keinoin, myös asevoimia käyttäen, palauttaakseen ja pitääkseen yllä turvallisuutta Pohjois-Atlantin alueella”.
Sopimuksen kohta oli määritelty niin, että jos Neuvostoliitto hyökkäisi Yhdysvaltain eurooppalaisia liittolaisia vastaan, se tulkittaisiin hyökkäykseksi Yhdysvaltoja vastaan. Kylmän sodan aikana artiklaa ei käytetty kertaakaan, vaan ensimmäisen kerran siihen turvauduttiin 12. syyskuuta 2001 syyskuun 11. päivän terroritekojen jälkeen vastaukseksi terroristihyökkäykselle Yhdysvaltoja vastaan. Tämä päätös ei kuitenkaan johtanut Naton operaatioon, vaan Yhdysvallat päätti toimia johtamansa 49 valtion liittouman turvin. Myöhemmin 11. lokakuuta 2003 Nato otti Afganistanissa johtaakseen YK:n ISAF-rauhanturvaoperaation.
Nykyään kaikki maat, jotka Neuvostoliiton lisäksi kuuluivat Varsovan liittoon, ja myös osa entisistä neuvostotasavalloista, ovat Naton jäseniä. Kylmän sodan aikana puolueettomat Euroopan maat Irlanti, Sveitsi ja Itävalta sekä osa entiseen Jugoslaviaan kuuluneista maista ovat jättäytyneet liiton ulkopuolelle. Osa näistäkin maista tekee yhteistyötä Naton kanssa. Pohjoismaista Islanti, Norja, Suomi ja Tanska ovat Naton jäseniä; Ruotsi on Natoon pyrkivä Naton rauhankumppani. Ruotsi ja Suomi olivat sotilaallisesti puolueettomia vuoteen 2022.
Budjetti
Nato-alueen asevoimiin käyttämän rahan määrä on yli kaksinkertaistanut vuodesta 1990, jolloin rahaa käytettiin 503 906 000 000 Yhdysvaltain dollaria (vuoden 2014 hinnoin).
Naton jäsenmaiden rahoittama organisaation käyttöön tarkoitettu budjetti vuodelle 2022 koostuu siviilibudjetista (289,1 milj. €) ja sotilasbudjetista (1,56 mrd. €).
Seuraavassa taulukossa esitetään Naton asevoimiin käyttämä raha verrattuna muihin suuriin sotilasmahteihin. Luvut ovat miljoonia Yhdysvaltain dollareita vuoden 2014 rahassa.
Tulevat jäsenet
Georgia, Kosovo, Bosnia-Hertsegovina ja Ukraina ovat ilmaisseet Nato-jäsenyyden olevan maan tavoite.
Membership Action Plan
Bosnia ja Hertsegovina osallistuu Membership Action Planiin. Membership Action Plan (MAP) on ohjelma liittoumista aikoville maille, joka on aloitettu huhtikuussa 1999. MAP aloitettiin ensimmäisen kylmän sodan jälkeisen laajenemisen jälkeen (Tšekin tasavalta, Unkari ja Puola) ja sitä on sovellettu toisessa kylmän sodan jälkeisessä laajenemisessa (Bulgaria, Viro, Latvia, Liettua, Romania, Slovakia ja Slovenia) sekä muissa myöhemmissä jäsenyyksissä (Albania, Kroatia, Montenegro ja Pohjois-Makedonia).
Puolustusmenojen osuus
Vuonna 2014 Naton jäsenmaat sitoutuivat korottamaan kansalliset puolustusmenonsa vähintään kahteen prosenttiin bruttokansantuotteestaan vuoteen 2024 mennessä. Vain muutamat maat ovat saavuttaneet tavoitteen. Naton käyttämä laskentatapa puolustukseen käytettävästä budjetista eroaa Suomessa käytetystä laskentatavasta, josta johtuen Suomen käyttämä budjetti on Naton laskentatavalla suurempi (0,34 prosenttiyksikköä suurempi vuonna 2016) ja siten lähempänä Naton kahden prosentin tavoitetta. Naton käyttämässä laskentavassa mukana on muun muassa puolustushallinnon eläkkeet, joita Suomessa perinteisesti ei ole laskettu mukaan.
Naton päätöksenteko
Naton neuvosto (, NAC) on Naton korkein päättävä toimielin. Se koostuu jäsenvaltioiden pysyvistä edustajista ja kokoontuu vähintään kerran viikossa. Neuvoston puheenjohtajana toimii Naton pääsihteeri, ja päätökset tehdään yksimielisesti. Naton neuvosto on ainoa järjestön elin, joka saa toimivaltuutensa Pohjois-Atlantin sopimuksesta. Sopimus antaa neuvostolle muun muassa valtuuden asettaa muita toimielimiä.
Natural Born Chaos
Natural Born Chaos on ruotsalaisen melodisen death metal -yhtyeen Soilworkin neljäs studioalbumi. Sen on tuottanut Devin Townsend, joka myös laulaa kappaleissa "Black Star Deceiver" ja "Soilworker's Song of the Damned".
Nato
Naton päätöksenteko
Naton neuvosto kokoontuu myös ulkoministerien ja puolustusministerien kokoonpanossa virallisesti kerran ja epävirallisesti 1–2 kertaa vuodessa. Lisäksi järjestetään jäsenmaiden valtionpäämiesten kokoonpanolla niin sanottu huippukokous, kun tarkoitus on käsitellä suuria Naton kehittämistä koskevia päätöksiä.
Naton parlamentaarinen yleiskokous on parlamenttien välinen kokous, joka järjestetään kahdesti vuodessa, ja johon kuuluvat jäsenmaiden, liitännäisjäsenten ja tarkkailijoiden edustajat. Yleiskokouksella ei ole muodollista yhteyttä Naton kanssa, mutta yhteistyö sen kanssa on silti tiivistä. Liitännäisjäsenillä kuten Ruotsilla on oikeus käyttää puheenvuoroja kokouksessa, mutta heillä ei ole äänioikeutta.
Natural Born Chaos
Tämä albumi on yhtyeen ensimmäinen, jossa on mukana nykyinen kosketinsoittaja Sven Karlsson.
Nato
Naton päätöksenteko
Vuonna 1997 solmitulla Nato–Venäjä-peruskirjalla luotiin pysyvä yhteistyöneuvosto, jossa Nato-maat ja Venäjä kokoontuivat. Yhteistyöneuvoston seuraajaksi luotiin myöhemmin erityinen Nato–Venäjä-neuvosto, jonka perustaminen hyväksyttiin huippukokouksessa Roomassa 28. toukokuuta 2002. Neuvosto koostuu Naton jäsenmaista sekä Venäjästä. Se keskittyi erityisesti yhteistyön tiivistämiseen Naton ja Venäjän välillä, mutta myös muun muassa terrorisminvastaiseen toimintaan.
Veto-oikeus
Yksittäisellä jäsenvaltiolla voi katsoa olevan Naton neuvostossa paljon valtaa, sillä päätöksenteon on tapahduttava yksimielisesti. Jäsenmaa voi myös tarvittaessa pidättäytyä päätöksen ulkopuolelle, jolloin se ei estä päätöksenteon syntymistä. Päätöksentekoon osallistuneet tai pois jättäytyneet maat voivat myös olla osallistumatta itse päätöksen seurauksena tapahtuvaan toimintaan. Jäsenmaa ei kuitenkaan saa toimia Naton päätöksiä vastaan.
Natural Born Chaos
Kokoonpano
Vierailijat